Document ID: /roh_data/filtered/fineweb-2-filterrobots_roh.jsonl.gz/53362

Exteriur - La regenza brasiliana ha manipulà il quint statal
En Brasilia datti in'ulteriura schleppa per la presidenta Dilma Rousseff. Ina dretgira ha declerà il quint statal sco betg legal. Il parlament duaja perquai refusar il quint, ha cusseglià la dretgira ch'è responsabla per la controlla da finanzas.
Il budget saja vegnì manipulà per zuppentar la dimensiun dal deficit statal, crititgeschan ils derschaders. Da quest temp steva il pajais gist avant las elecziuns. Rousseff stat gia dapi pli ditg sut squitsch. Pir il mardi aveva la dretgira decis d'investigar cunter ella pervi da suspect da corrupziun.